Kamerunin maajoukkueessa Suffo pelasi 21 ottelua ja teki kolme maalia vuosina 1995–2002. Hän oli mukana MM-kilpailuissa Etelä-Koreassa ja Japanissa 2002, missä hän tuli kahdessa ottelussa vaihtopelaajana kentälle, sekä Afrikan-mestaruuskilpailuissa Burkina Fasossa 1998 ja Malissa 2002, jossa Kamerun voitti mestaruuden. Lisäksi Suffo oli voittamassa kultaa kesäolympialaisissa 2000.